Patricia Petibonová

Patricia Petibon (* 7. február 1970, Montargis, Francúzsko) je francúzska koloratúrna sopranistka. 

 Životopis 
Jej repertoár zahŕňa francúzsku barokovú a klasickú hudbu, Mozarta a moderných skladateľov ako Poulenc, Bernstein, Copland, Berg, Bacri. Študovala spev na Conservatoire de Paris, kde získala svoju prvú cenu v roku 1995. 
Spolupracovala s dirigentmi ako William Christie, najmä s jeho barokovým súborom Les Arts Florissants, rovnako ako aj s Johnom Eliotom Gardinerom, Marcom Minkowskim, Nikolausom Harnoncourtom, Danielom Hardingom, režisérom Bobom Wilsonom a rakúskym súborom Concertus Musicus Wien.

V roku 1996 debutovala v Opéra National de Paris s operou J. P. Rameaua Hippolitus a Aricia. Následne hrala a spievala rôzne úlohy: Blonda v opere Únos zo Serailu W. A. Mozarta, Zerbinetta v opere Ariadna na Naxe R. Straussa, Sophie v opere Gavalier s ružou R. Straussa, Norina v opere Don Pasquale G. Donizettiho, Ofélia v opere Hamlet A. Thomasa, Olympia v opere Hoffmanove poviedky J. Offenbacha, Serpetta v opere La finta giardiniera W. A. Mozarta, Junia v opere Lucio Silla W. A. Mozarta, Aspasia v opere "Mitridate, re di Ponto", v roku 2012 debutovala ako Donna Anna v opere Don Giovanni W. A. Mozarta, Zuzanka v opere „Figarova svadba“ W. A. Mozarta a Gilda v opere Rigoletto G. Verdiho. 

Okrem uvedeného radu ženských rolí, ktoré predstavujú ženy naivné v láske alebo extravagantné, Patricia Petibon stvárňuje aj tragické postavy, ako titulnú rolu Lulu od Albana Berga, s ktorou brilantným spôsobom debutovala v roku 2010 v Barcelone. Nedávno debutovala v operách W. A. Mozarta Don Giovanni (ako Donna Anna) a Figarova svadba (ako Zuzanka). Patricia Petibon získala v rámci svojich barokových lyrických rolí veľký úspech ako Junia v Mozartovej opere Lucio Silla v Theatre an der Wien, pod dirigentskou taktovkou Nicolausa Harnoncourta a tiež ako Aspasia v Mozartovej opere Mitridate, re di Ponto.

 Diskografia 
 Sólo  
 Airs baroques français, avec Patrick Cohën-Akenine, Les Folies françoises (2002) 
 Les Fantaisies de Patricia Petibon (2004) 
 French Touch (2004) 
 Amoureuses (2008) 
 Rosso (2010) 
 Melancolia (2011)
 Nouveau Monde (2012)

 Opery 
 Georg Friedrich Haendel - Acis et Galatée - William Christie, Les Arts Florissants (1990), Damon 
 Étienne Nicolas Méhul - Stratonice, Christie, (1996), Stratonice 
 Stefano Landi - Il Sant'Alessio, Christie, (1996), Alessio 
 Jean-Philippe Rameau - Hippolyte et Aricie, Christie (1997), Une Prêtresse / Une Bergère 
 Léo Delibes - Lakmé, Michel Plasson, Chœur & Orchestre du Capitole de Toulouse (1998), Ellen 
 Antonio Caldara - La Passione di Gesù Cristo Signor Nostro, Fabio Biondi, Europa Galante (1999), Maddalena 
 Wolfgang Amadeus Mozart - L'enlèvement au sérail, Christie, (1999), Blonde 
 Jules Massenet - Werther, Antonio Pappano, (1999), Sophie 
 Joseph Haydn - Armida, Nikolaus Harnoncourt (2000), Zelmira 
 Jacques Offenbach - Orphée aux Enfers, Marc Minkowski (2002), Cupidon 
 Marc-Antoine Charpentier - La Descente d'Orphée aux Enfers, Christie, (2005), Daphné 
 Niccolò Jommelli - Armida abbandonata, Christophe Rousset, Les Talens Lyriques (2005), Ubaldo, un valet 
 Joseph Haydn - Orlando Paladino, Harnoncourt (2006), Angelica 
 Jacques Offenbach - Les Contes d'Hoffmann, (2006), Olympia 
 Ferdinand Hérold - Zampa, (2008), Camille 
 Carl Orff - Carmina Burana, Daniel Harding, (2010) 

 Omše 
 Wolfgang Amadeus Mozart - Great Mass in C minor K. 427 Christie, (1999) 
 François Couperin - Leçons de ténèbres, Christie, (2006) 

 Externé odkazy 
 Oficiálna webstránka 

 Zdroje 
 Biografia na musicme.com 
 Patricia Petibon na medici.tv 

Kategória:Francúzske operné speváčky
Kategória:Sopranistky